Vangélis Pavlídis

Evángelos ”Vangélis” Pavlídis (, s. 21. marraskuuta 1998 Thessaloniki) on kreikkalainen jalkapalloilija. Hän on pelipaikaltaan hyökkääjä. Hän edustaa Alankomaiden Eredivisiessa pelaavaa Willem II:ta.

Pavlídis siirtyi kotimaastaan Saksaan VfL Bochumin junioreihin vuonna 2015. Hän pelasi kausina 2015–2017 Bochumin edustusjoukkueessa neljä ottelua 2. Bundesliigassa. Tämän jälkeen hän pelasi lainasopimuksella Borussia Dortmundin kakkosjoukkueessa. Tammikuussa 2019 hän siirtyi Willem II:een ensin lainalle ja sitten pysyvästi. Kauden 2018–2019 kevätpuoliskolla hän pelasi Eredivisiessa 14 ottelua ja teki niissä viisi maalia. Kaudella 2019–2020 hän on lokakuun loppuun mennessä pelannut kymmenen liigaottelua ja tehnyt niissä kuusi maalia.

Pavlídis pelasi useissa Kreikan juniorimaajoukkueissa. Kreikan A-maajoukkueessa hän pelasi ensimmäisen kerran syyskuussa 2019 MM-karsintaottelussa Suomea vastaan. Ensimmäisen maaottelumaalinsa hän teki kolmannessa maaottelussaan lokakuussa 2019 EM-karsintaottelussa Bosnia ja Hertsegovinaa vastaan.

Lähteet 

Kreikkalaiset jalkapalloilijat
Vuonna 1998 syntyneet
Elävät henkilöt